పెర్లే మానే

పెర్లే మానే (ఆంగ్లం:Pearle Maaney; 1989 మే 28) భారతీయ నటి. ఆమె గీత రచయిత, యూట్యూబర్, టెలివిజన్ ప్రెజెంటర్ కూడా. ఆమె ప్రధానంగా మలయాళ టీవీ, చిత్రాలలో నటిస్తుంది. ఆమె మలయాళ డ్యాన్స్ రియాలిటీ షో డి-4 డ్యాన్స్ మూడు సీజన్‌లకు సహ-హోస్ట్‌గా ఆమె ప్రసిద్ధి చెందింది. 2018లో, బిగ్ బాస్ మలయాళం సీజన్ 1లో ఆమె మొదటి రన్నరప్‌గా నిలిచింది.

తెలుగు సినిమా కళ్యాణ వైభోగమే (2016)లో ఆమె పాల్ పాల్ పాట ఆలపించి మెప్పించింది. 2022లో బోనీ కపూర్ నిర్మించిన పాన్ ఇండియా సినిమా వలిమై ఆమె నటించి అందరిని ఆలరించింది.

 బాల్యం, విద్యాభ్యాసం 
ఆమె కొచ్చిలో ఉన్న సైరో-మలబార్ సిరియన్ క్రైస్తవ ఉమ్మడి కుటుంబంలో చౌరా జన్మించింది. ఆమె హోలీ ఏంజెల్స్ కాన్వెంట్ త్రివేండ్రం, రాజగిరి పబ్లిక్ స్కూల్, కలమస్సేరిలో పాఠశాల విద్యను అభ్యసించింది. బెంగుళూరులోని క్రైస్ట్ యూనివర్శిటీ నుండి మీడియా స్టడీస్‌లో గ్రాడ్యుయేషన్ పూర్తి చేసింది.

 కెరీర్ 
ఇండియావిజన్ అనుబంధ సంస్థ అయిన మలయాళ టెలివిజన్ ఛానెల్ యెస్ ఇండియావిజన్‌లో పెర్లే మానే యెస్ జూక్‌బాక్స్ అనే మ్యూజిక్ షో 250 ఎపిసోడ్‌లకు వ్యాఖ్యాతగా వ్యవహంచింది. ఆమె టేస్ట్ ఆఫ్ కేరళ అనే ట్రావెల్-బేస్డ్ కుకరీ షోను సెరాహ్ పేరుతో అమృత టీవీలో హోస్ట్ చేసింది.

అక్టోబర్ 2014లో, ఆమె హోస్ట్ జ్యువెల్ మేరీ స్థానంలో మజావిల్ మనోరమలో డ్యాన్స్ రియాలిటీ షో GumOn D2 హోస్ట్ చేసింది. ఆమె సహ-హోస్ట్ గోవింద్ పద్మసూర్య వ్యవహరించింది. కౌముది టీవీ ప్రోగ్రామ్ సినిమా కంపెనీ సీజన్ 2కి కూడా ఆమె హోస్ట్‌గా వ్యవహరించింది. 2018లో, ఆమె ఆసియానెట్‌లో రియాలిటీ షో బిగ్ బాస్ మొదటి సీజన్‌లో పోటీ చేసి రన్నరప్‌గా నిలిచింది. 100 రోజులు పూర్తి చేసుకున్న ఏకైక మహిళా పోటీదారు ఆమె.

 వ్యక్తిగత జీవితం 
2019 జనవరి 17న, శ్రీనిష్ అరవింద్‌తో ఆమె నిశ్చితార్థం జరిగింది.2019 మే 5న ఈ జంట క్రైస్తవ ఆచారాల ప్రకారం వివాహం చేసుకున్నారు. 2019 మే 8న హిందూ వివాహ వేడుక కూడా జరిగింది. ఆమె 2021 మార్చి 20న కుమార్తె నీలా శ్రీనిష్‌కు జన్మనిచ్చింది.

 మూలాలు 

వర్గం:భారత మీడియా ప్రముఖులు
వర్గం:భారత మహిళా టెలివిజన్ వ్యాఖ్యాతలు
వర్గం:భారత టెలివిజన్ వ్యాఖ్యాతలు
వర్గం:మలయాళ సినిమా నటీమణులు
వర్గం:భారతీయ సినిమా నటులు
వర్గం:మలయాళ టెలివిజన్‌లో నటీమణులు
వర్గం:భారత టెలివిజన్ నటీమణులు
వర్గం:కొచ్చి నటీమణులు
వర్గం:1989 జననాలు
వర్గం:కేరళ మహిళా సంగీత విద్వాంసులు
వర్గం:భారతీయ మహిళా గాయకులు
వర్గం:బిగ్ బాస్ మలయాళ పోటీదారులు
వర్గం:క్రైస్ట్ యూనివర్సిటీ పూర్వ విద్యార్థులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:ఇండియన్ యూట్యూబర్స్